Document ID: 31987R2993

*****
ΚΑΝΟΝΙΣΜΟΣ (ΕΟΚ) αριθ. 2993/87 ΤΗΣ ΕΠΙΤΡΟΠΗΣ
της 6ης Οκτωβρίου 1987
για τον καθορισμό της ημερομηνίας θέσεως σε εφαρμογή στην Κοινότητα του συστήματος πιστοποιητικών καταγωγής της διεθνούς συμφωνίας του 1983 για τον καφέ, όταν ισχύουν οι ποσοστώσεις
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2896/87 του Συμβουλίου της 28ης Σεπτεμβρίου 1987 για την εφαρμογή του συστήματος πιστοποιητικών καταγωγής που προβλέπεται στο πλαίσιο της διεθνούς συμφωνίας του 1983 για τον καφέ, όταν ισχύουν οι ποσοστώσεις (1), και ιδίως το άρθρο 6,
Εκτιμώντας:
ότι το Συμβούλιο του Διεθνούς Οργανισμού Καφέ, στη συνεδρίασή του στις 21 Σεπτεμβρίου 1987 έως τις 5 Οκτωβρίου 1987, αποφάσισε την εκ νέου θέση σε ισχύ των ποσοστώσεων από τις 6 Οκτωβρίου 1987·
ότι ενδείκνυται, επομένως, να τεθούν σε εφαρμογή οι προαναφερθείσες διατάξεις,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την εφαρμογή της διεθνούς συμφωνίας του 1983 για τον καφέ εφαρμόζονται, από τις 6 Οκτωβρίου 1987, οι διατάξεις του κανονισμού (ΕΟΚ) αριθ. 2896/87.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Οκτωβρίου 1987.

Labels: 3
17
5